জবাবে ‘নাসিক’ মেয়র বলেন, আমি আপনাদের নিয়ে আন্দোলন করতে পারি। যদিও এর আগে বহুবার আন্দোলন হয়েছে। শীতলক্ষ্যা নদী দূষণের জন্য নৌকায় করে প্রতিবাদ সমাবেশ করা হয়েছে। কিন্তু কোনো কাজ হয়নি। দূষণ রোধে পরিবেশ অধিদপ্তর কী কাজ করবে তারাই ভালো জানে। তিনি বলেন, সিটি করপোরেশন থেকে শীতলক্ষ্যার পূর্বপাড় বাঁধাইয়ের পরিকল্পনা হয়েছে, যাতে কেউ পাইপ বা ড্রেনেজের মাধ্যমে ডাইং কারখানার বর্জ্য নদীতে ফেলতে না পারে।এছাড়া বর্জ্য পরিশোধন করে ফেলার বিষয়টিও পরিকল্পনায় রয়েছে বলে জানান তিনি। ঢাকার হাতির ঝিলের আদলে জিমখানা লেকের সৌন্দর্য্য বৃদ্ধির কাজ আগামী বছরের মধ্যে শেষ হবে বলে আশা প্রকাশ করেন মেয়র।এক নম্বর বাবুরাইল খাল সংস্কার ও খনন করে শীতলক্ষ্যা নদী থেকে ধলেশ্বরী নদীর সঙ্গে সংযোগ করার জন্য কাজ শুরু হয়েছে।